โรคกลิ่นตัวเน่าเหม็น แก้ยังไงหรอค่ะ มีที่ไหนรักษาบ้างค่ะ
สวัสดีค่ะ อาการมีกลิ่นตัวที่แรงกว่าปกติ อาจเกิดจาก การมีเหงื่อมาก การเข้าสู่วัยรุ่นจากอิทธิพลของฮอร์โมน การมีน้ำหนักตัวเกิน การรับประทานอาหารที่มีกลิ่นแรงหรืออาหารที่มีรสเผ็ด การดื่มแอลกอฮอล์ การใช้ยารักษาภาวะซึมเศร้า ภาวะร่างกายหลั่งเหงื่อมากผิดปกติ สุขอนามัยที่ไม่ดี หรือโรคเบาหวานควรพบแพทย์เพื่อตรวจร่างกายเบื้องต้นหาสาเหตุที่แก้ไขได้และแก้ไขตามสาเหตุนั้นๆก่อน สามารถไปพบแพทย์ทั่วไปก่อนได้ ไปตามรพ.ที่สะดวกหรือมีสิทธิ์การรักษาก่อน หากจำเป็นต้องส่งต่อ แพทย์จะทำการส่งต่อไปตามรพ.ที่มีแพทย์เฉพาะทางเองเบื้องต้นแนะนำการอาบน้ำอย่างน้อยวันละ 2 ครั้ง ดูแลความสะอาดของรักแร้และอวัยวะเพศ ใช้สารระงับกลิ่นกาย หรือน้ำยาดับกลิ่นตัว ร่วมกับปรับเปลี่ยนการรับประทานอาหาร ควรงดอาหารที่มีกลิ่นหรือเครื่องเทศแรงๆ